Lektie s. 55-61

1) Lav en liste over karakteristiske træk ved en myte. Diskuter herunder brugen af begrebet myte i daglig tale og den faglige brug af begrebet (s. 55-56).

2) Diskuter hvordan en myte kan bruges til at beskrive, hvordan verden er blevet til som den er. Brug jeres viden om 1. Mosebog kap. 1-2 og vurder, om disse to myter er skabelses- eller oprindelsesmyter (s.56-58).

3) Lav en kort redegørelse for begreberne kosmogoni, theogoni og antropogoni. Diskuter desuden begreberne kaos og kosmos og hvordan disse begreber kan bruges i myter (s. 57-58). Giv eksempler undervejs på myter, hvori kaos og kosmos indgår.

4) Læs den grønlandske myte på s. 58 og diskuter følgende punkter:

* Mytens genre og tema
* Mytens ophav og anvendelse
* Udviklingen og handlingsforløbet i myten
* Hvorledes kan denne myte sammenlignes med noget vi kender fra Det Gamle Testamente?

5) Diskuter begrebet ætiologi og forklar, hvorfor alle myter på sin vis er ætiologiske (s. 59). Sammenfat de ætiologiske træk ved syndefaldsmyten i 1. Mosebog kap. 3. Sammenlign til sidst denne myte med myten om stenen og bananen fra Indonesien (s. 59 nederst).

6) I religionsfaglig sammenhæng er myter ofte forbundet med etik og ritualer (s. 60-61). Diskuter, hvordan 2. Mosebog, kap. 20 (myten om de 10 bud) opstiller etiske regler for mennesker. Diskuter dernæst, hvordan valfarten i islam har elementer, som knyttes an til myter.

**Metode og teori**:

Læg mærke til, at faget religion anvender **tekstanalyse og fortolkning** som en af sine primære metoder. I en religionsfaglig tekstanalyse inddrages **faglige begreber** for at præcisere de **analytiske pointer**.

Faget religion arbejder også komparativt. Dvs. at vi sammenligner religioners indhold på tværs af hinanden. Myten som genre er især velegnet til **komparativ analyse**. Det er interessant at bemærke, at så mange myter fra forskellige steder i verden minder om hinanden i form og indhold.



Lektie: s. 62-69

1) Strukturalistisk teori om myter handler om, at en myte er bygget op omkring en særlig struktur. En myte har grundlæggende elementer, som Claude Lévi-Strauss kaldte ’mytologemer’. Myter indeholder ofte modsætningspar, dvs. ord, som er kontraster, og strukturen i myten skabes ud fra disse modsætninger (s. 62-63).

a) Diskuter, hvordan skabelsesmyten i 1. Mosebog, kap. 1 indeholder modsætninger og hvordan teksten opbygger en struktur.

b) Diskuter, hvordan syndefaldsmyten i 1. Mosebog, kap. 3 indeholder modsætninger og hvorledes teksten bruger en mediator som mellemled mellem to yderpunkter.

2) Eskatologi betyder læren om de sidste ting, og i flere religioner findes der eskatologiske myter. Beskriv, hvad der kendetegner en eskatologisk myte (s. 65). Brug fx Koranen, sura 56 kaldet ’Den indtræffende’ som en kilde.

a) Forklar følgende begrebers betydning (s. 66):

* Apokalypse:
* Millenarisme:
* Utopi:
* Dystopi:

3) Myter kan være et led i socialisering: de kan have en opdragende og dannende effekt.

a) Belys kort, hvordan syndefaldsmyten i 1. Mosebog, kap. 3 kan ses som en fortælling med en opdragende effekt. Syndefaldsmyten kan fx kobles til 2. Mosebog, kap. 20 og myten om de 10 bud.

b) Diskuter, hvordan myten om Dannebrog kan bruges til at skabe en samfundsmæssig sammenhængskraft.

c) Forklar på hvilken måde myten om Abrahams udvælgelse og forjættelsen om Kana’ans Land (Israel) kan ses som national myte.